stanford-oval/wikipedia huggingface dataset:
เก๊กล้อกซี

| เก๊กล้อกซี |
| --- | --- |
มลายู: Kuil Kek Lok Si จีน: 極樂寺
ภาพมุมสูงของเก๊กล้อกซี
ศาสนา
ศาสนา: ศาสนาพุทธ
เขต: อำเภอเกาะปีนังเหนือ
สถานะ: เปิด
ที่ตั้ง
ที่ตั้ง: ไอร์อีตัม จอร์จทาวน์
รัฐ: ปีนัง
ประเทศ: ประเทศมาเลเซีย
ที่ตั้งในจอร์จทาวน์
พิกัดภูมิศาสตร์: 5°23′58.29″N 100°16′25.43″E﻿ / ﻿5.3995250°N 100.2737306°E﻿ / 5.3995250; 100.2737306
สถาปัตยกรรม
ประเภท: จีน, ไทย, พม่า
ผู้ก่อตั้ง: Beow Lean
เสร็จสมบูรณ์: 1891; 133 ปีที่แล้ว (1891)
เว็บไซต์
kekloksitemple.com
เก๊กล้อกซี หรือ เก๊ะล้อกซี (จีน: 極樂寺; "วัดสุขาวดี") เป็นวัดในศาสนาพุทธ ตั้งอยู่ในไอร์อีตัม รัฐปีนัง ประเทศมาเลเซีย เป็นวัดพุทธที่มีขนาดใหญ่ที่สุดในประเทศ และเป็นจุดหมายปลายทางทางศาสนาที่สำคัญของนักท่องเที่ยวจากเอเชียตะวันออกเฉียงใต้และฮ่องกง วัดสร้างขึ้นในระหว่างปี 1890 ถึง 1930 ภายใต้การนำของเจ้าอาวาส Beow Lean ถาวรวัตถุสำคัญของวัดคือเจดีย์หมื่นพุทธะของพระบาทสมเด็จพระมงกุฎเกล้าเจ้าอยู่หัวของไทย ความสูงเจ็ดชั้น และรูปปั้นพระโพธิสัตว์กวนอิมทำจากทองสัมฤทธิ์ ความสูง 36.57 เมตร (120.0 ฟุต) วัดแห่งนี้ประกอบด้วยองค์ประกอบและจารีตของมหายาน, เถรวาท และคติความเชื่อพื้นถิ่นของจีนผสมผสานอยู่ร่วมกัน
ถาวรวัตถุ

เจดีย์หมื่นพุทธะ (อังกฤษ: Pagoda of the Ten Thousand Buddhas) หรือ "บันปุ๊ดท้า" (萬佛塔; Ban Po Thar) ซึ่งเป็นเจดีย์องค์หลักของวัดสร้างเสร็จในปี 1930 และมีความสูง 30 เมตร (98 ฟุต) ลักษณะของเจดีย์นี้ผสมผสานฐานแปดเหลี่ยมแบบจีน ส่วนตอนกลางออกแบบด้วยงานช่างแบบไทย และยอดสุดเป็นทรงพม่า ซึ่งแทนการผสมผสานของนิกายเถรวาทและมหายาน รวมถึงเป็นตัวแทนถึงการอยู่ร่วมกันอย่างสันติของบรรดากลุ่มชาติพันธุ์และศาสนาที่หลากหลายในมาเลเซีย ภายในประดิษฐานพระพุทธรูปที่พระบาทสมเด็จพระปรมินทรมหาภูมิพลอดุลยเดชของไทยเป็นผู้พระราชทานแก่วัด เจดีย์องค์นี้มีพระบาทสมเด็จพระมงกุฏเกล้าเจ้าอยู่หัวของไทยเป็นผู้เสด็จฯ วางศิลาฤกษ์ เจดีย์นี้จึงมีอีกชื่อว่า "เจดีย์พระราม" ("Rama Pagoda")
รูปปั้นพระโพธิสัตว์กวนอิมทำจากทองสัมฤทธิ์ความสูง 30.2 เมตร นำมาประดิษฐานและเปิดสู่สาธารณะในปี 2002 แทนที่รูปปั้นองค์เดิมซึ่งเสียหายจากเพลิงไหม้เมื่อหลายปีก่อน รูปปั้นองค์นี้ประดิษฐานบนเชิงเขาเหนือองค์เจดีย์หมื่นพุทธะ ภายใต้ศาลาหลังคาสามชั้น ความสูง 60.9 เมตร (200 ฟุต) ซึ่งสร้างขึ้นเสร็จภายหลังในปี 2009 รูปปั้นนี้ถือเป็นรูปปั้นของพระโพธิสัตว์กวนอิมที่สูงที่สุดในโลก โดยรอบยังมีรูปปั้นพระโพธิสัตว์กวนอิม 100 องค์ ความสูง 2 เมตร (6 ฟุต 7 นิ้ว) โดยรอบ ทั้งนี้ความสูงของรูปปั้นถูกจำกัดเพื่อมิให้เงาทอดไปบังมัสยิดรัฐปีนัง
นอกจากนี้ยังมีระฆังใหญ่ของวัดซึ่งติดตั้งการตีระฆังด้วยระบบไฮดรอลิก และมีการตั้งเวลาช่วงในการตี
เหตุการณ์

ในช่วงเช้าวันที่ 12 ตุลาคม 2021 เกิดเหตุเพลิงไหม้ภายในวัด สำนักกู้ภัยและดับเพลิงมาเลเซียรับแจ้งเหตุเมื่อเวลา 02:56 น. อาคารของวัดถูกเพลิงคลอกไปแล้วหนึ่งหลังในตอนที่นักดับเพลิงเดินทางถึงวัด มูฮามัด โนร์ฮีชัม อิบราฮิม (Muhamad Norhisham Ibrahim) เจ้าหน้าที่สำนักด้บเพลิงและกู้ภัยรัฐปีนัง รายงานว่าวัดถูกทำลายเสียหายไปอย่างน้อย 70% ของพื้นที่ 18.5 ตารางเมตรของวัด การดับเพลิงเสร็จสิ้นที่เวลาราว 06:00 น. ไม่มีรายงานผู้ได้รับบาดเจ็บหรือเสียชีวิตจากเหตุนี้ และยังคงไม่เป็นที่ทราบแน่ชัดถึงสาเหตุและต้นเพลิง ข้อมูลจาก 7 วันให้หลัง วัดยังเปิดให้บริการตามปกติ ยกเว้นเพียงพื้นที่ตรงกลางของวัดซึ่งถูกเพลิงทำลายเสียหาย วัดได้ประกาศว่าการก่อสร้างส่วนที่เสียหายใหม่ตั้งเป้าจะแล้วเสร็จในปี 2021 โดยให้ตรงกับวันครบรอบ 130 ปีของการสถาปนาวัดในเดือนธันวาคม
เขตพิเศษเชียงฮ่อน-หงษา

เขตพิเศษเชียงฮ่อน-หงษา (ลาว: ເຂດພິເສດຊຽງຮ່ອນ-ຫົງສາ สะกด เขดพิเสดเซียงฮ่อนหงสา; อังกฤษ: Xienghone-Hongsa) เป็นเขตปกครองในอดีตของประเทศลาว
การแบ่งเขตการปกครอง

| รหัสเมือง | เมือง (ไทย) | เมือง (ลาว) | เมือง (อังกฤษ) |
| --- | --- | --- | --- |
| 8-02 | คอบ | ຄອບ | Khop |
| 8-03 | หงษา | ຫົງສາ | Hongsa |
| 8-04 | เงิน | ເງິນ | Ngeun |
| 8-05 | เชียงฮ่อน | ຊຽງຮ່ອນ | Xianghon |

| ด ค ก แขวงของประเทศลาว |
| --- | --- |
นครหลวง:  นครหลวงเวียงจันทน์ 
แขวง:  คำม่วน  จำปาศักดิ์  เชียงขวาง  ไชยบุรี  ไชยสมบูรณ์  เซกอง  บอลิคำไซ  บ่อแก้ว  พงสาลี  เวียงจันทน์  สาละวัน  สุวรรณเขต  หลวงน้ำทา  หลวงพระบาง  หัวพัน  อัตตะปือ  อุดมไซ 
เขตการปกครองในอดีต:  เขตพิเศษเชียงฮ่อน-หงษา  เขตพิเศษไชยสมบูรณ์  แขวงเซโดน  แขวงบริคัณฑ์  แขวงวาปีคำทอง  แขวงสีทันดร  แขวงหัวของ
เจินจาลุก

| --- | --- |
เจินจาลุก หัวหอม และพริก
มื้อ: เครื่องจิ้ม
แหล่งกำเนิด: มาเลเซีย
ภูมิภาค: มะละกา
ส่วนผสมหลัก: กุ้งหมักกับข้าว
 ตำราอาหาร: เจินจาลุก
เจินจาลุก (มลายู: cencaluk) หรือ จินจาโละก์ (cincalok) เป็นอาหารมะละกาทำจากกุ้งขนาดเล็กหมัก ใช้ทำเครื่องจิ้มโดยปรุงรวมกับพริก หัวหอม และมะนาว คล้ายกับบาโกอองอาลามังในฟิลิปปินส์และเคยฉลูในไทย การทำเจินจาลุกมีหลายขั้นตอน กุ้งสดขนาดเล็กนำไปผสมกับเกลือและข้าวในปริมาณเท่า ๆ กัน ผสมให้เข้ากัน หมักในขวดที่ปิดสนิท หมักไว้สามวัน
อำเภอสทิงพระ

| อำเภอสทิงพระ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Sathing Phra
วัดจะทิ้งพระ
คำขวัญ: เมืองเก่าสองทะเล มนต์เสน่ห์นกน้ำ งามหาดมหาราช พระไสยาสน์ค่าล้น ผลิตผลต้นตาล ตำนานหลวงปู่ทวด
แผนที่จังหวัดสงขลา เน้นอำเภอสทิงพระ
พิกัด:  7°28′N 100°26′E﻿ / ﻿7.467°N 100.433°E﻿ / 7.467; 100.433
ประเทศ:  ไทย
จังหวัด: สงขลา
พื้นที่
 • ทั้งหมด: 120 ตร.กม. (50 ตร.ไมล์)
ประชากร (2564)
 • ทั้งหมด: 47,759 คน
 • ความหนาแน่น: 397.98 คน/ตร.กม. (1,030.8 คน/ตร.ไมล์)
รหัสไปรษณีย์ : 90190
รหัสภูมิศาสตร์: 9002
ที่ตั้งที่ว่าการ: ที่ว่าการอำเภอสทิงพระ 60 หมู่ที่ 4 ตำบลจะทิ้งพระ อำเภอสทิงพระ จังหวัดสงขลา 90190
 ส่วนหนึ่งของสารานุกรมประเทศไทย
สทิงพระ เป็นอำเภอในจังหวัดสงขลา
วัดบ่อดานตก
ที่ตั้งและอาณาเขต

อำเภอสทิงพระ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอระโนด
ทิศตะวันออก จดอ่าวไทย
ทิศใต้ ติดต่อกับอำเภอสิงหนคร
ทิศตะวันตก ติดต่อกับอำเภอปากพะยูน (จังหวัดพัทลุง) และอำเภอกระแสสินธุ์
ประวัติ

แคว้นสทิงพระ หรือ เกาะสทิงพระ เกิดขึ้นบริเวณรอบทะเลสาบสงขลา ตั้งแต่อำเภอหัวไทรลงมา ครอบคลุมพื้นที่ทั้งหมดในเขตจังหวัดสงขลาและพัทลุงบริเวณที่เป็นศูนย์กลางของแคว้น คือบริเวณที่เรียกว่า "แผ่นดินบก" เริ่มตั้งแต่บ้านระโนด ผ่านอำเภอสทิงพระ มายังหัวเขาแดง อำเภอเมืองสงขลา เป็นแหล่งอยู่อาศัยของชนชาวบก ซึ่งเป็นชุมชนโบราณก่อนประวัติศาสตร์ในสมัยศรีวิชัย เกิดเป็นท่าเรือหลายแห่งทำให้ต่อมามีการสร้างบ้านแปลงเมืองเกิดขึ้นโดยมี เมืองสทิงพระเป็นเมืองท่าและเป็นศูนย์กลางของบ้านและเมืองในท้องถิ่น โดยมีศาสนสถานทั้งพราหมณ์และพุทธอยู่มากมายตั้งแต่รัชสมัยพระเจ้าปราสาททอง
เกาะสทิงพระ มีความสำคัญอีกครั้งหนึ่ง คือ มีพ่อค้าชาวอาหรับสร้างเมืองขึ้น ณ บริเวณหัวเขาแดง เป็นเมืองท่าที่เรียกกันว่า "เมืองสงขลา" แล้วตั้งตัวเป็นอิสระ แต่ถูกปราบได้ในรัชสมัยของสมเด็จพระนารายณ์มหาราช นับแต่นั้นมาบรรดาบ้านเมืองบนเกาะนี้ก็ตกอยู่ภายใต้การปกครองและดูแลของเมืองพัทลุง ที่อยู่ทางฝั่งตะวันตกของทะเลสาบสงขลา การทับถมของโคลนทรายและตะกอน โดยการกระทำของคลื่นลม ทำให้แผ่นดินงอกเพิ่มออกไปเปลี่ยนสภาพเกาะให้กลายเป็นคาบสมุทร ที่เรียกกันว่า คาบสมุทรสทิงพระ
ปี พ.ศ. 2437 มีฐานะเป็นอำเภอชื่อ "ปละท่า" มีอาณาเขตครอบคลุมถึงระโนด พ.ศ. 2460 จึงเปลี่ยนชื่ออำเภอปละท่าเสียเป็น "อำเภอจะทิ้งพระ" พร้อมกับยุบเมืองระโนด ตั้งเป็นกิ่งอำเภอระโนด และให้ขึ้นกับอำเภอจะทิ้งพระ ต่อมามีการโอนพื้นที่ตำบลตะเครียะ อำเภอทะเลน้อย จังหวัดพัทลุง และปี พ.ศ. 2464 โอนพื้นที่ตำบลคลองแดน อำเภอหัวไทร จังหวัดนครศรีธรรมราช รวม 2 ตำบล มาขึ้นกิ่งอำเภอระโนด อำเภอจะทิ้งพระ และปรับเปลี่ยนพื้นที่โดยโอนพื้นที่ตำบลชะแล้ ตำบลรำแดง ตำบลบางเขียด ตำบลมะม่วงพุ่ม และตำบลมะม่วงงาม ของอำเภอจะทิ้งหม้อ ไปขึ้นอำเภอเมืองสงขลา และโอนพื้นที่ตำบลเกาะใหญ่ ตำบลเชิงแส ตำบลบ่อตรุ และตำบลวัดสน ของอำเภอจะทิ้งหม้อ ไปขึ้นกิ่งอำเภอระโนด
ก่อนที่ปี พ.ศ. 2466 กรมหลวงลพบุรีราเมศร อุปราชปักษ์ใต้เห็นว่าการคมนาคมไม่สะดวก จึงยุบอำเภอจะทิ้งพระ เป็นกิ่งอำเภอขึ้นกับอำเภอเมืองสงขลา ส่วนกิ่งอำเภอระโนดเดิมที่ขึ้นอำเภอจะทิ้งพระ ให้ยกฐานะเป็น อำเภอระโนด กิ่งอำเภอจึงร่นอาณาเขตทิศเหนือมาอยู่ที่ตำบลชุมพลและทิศใต้อยู่ที่ตำบลวัดจันทร์
ปี พ.ศ. 2490 จึงยกฐานะเป็น อำเภอจะทิ้งพระ พร้อมกับจัดตั้งตำบลอีก 3 ตำบล ได้แก่ แยกพื้นที่ตำบลชุมพลและตำบลสนามชัย ตั้งเป็น ตำบลดีหลวง กับแยกพื้นที่ตำบลสนามชัยและตำบลจะทิ้งพระ ตั้งเป็น ตำบลกระดังงา กับแยกพื้นที่ตำบลบ่อดานและตำบลวัดจันทร์ ตั้งเป็น ตำบลบ่อแดง ก่อนที่ในปี พ.ศ. 2504 ทางราชการได้เปลี่ยนชื่อจาก "จะทิ้งพระ" เป็น "อำเภอสทิงพระ" จนถึงปัจจุบัน
ศัพทมูลวิทยา

ขุนพิสัณศิลปกิจ สันนิษฐานว่า ชื่อ "สทิงพระ" มาจากภาษามลายูคำว่า จันดีบารัต (มลายู: Candi Barat) แปลว่า "เจดีย์ตะวันออก"
ม.ศรีบุษรา สันนิษฐานว่า ชื่อ "สทิงพระ" มาจากภาษาเขมรคำว่า สตึงเปรียะฮ์ (เขมร: ស្ទឹងព្រះ) แปลว่า "คลองพระ" สอดคล้องกับจิตร ภูมิศักดิ์ ที่อธิบายว่ามาจากคำเขมรโบราณ ฉทิงพระ แปลว่า "แม่น้ำพระ (พุทธรูป), คลองพระ (พุทธรูป)"
การแบ่งเขตการปกครอง > การปกครองส่วนภูมิภาค

อำเภอสทิงพระแบ่งพื้นที่การปกครองออกเป็น 11 ตำบล 79 หมู่บ้าน
การแบ่งเขตการปกครอง > การปกครองส่วนท้องถิ่น

ท้องที่อำเภอสทิงพระประกอบด้วยองค์กรปกครองส่วนท้องถิ่น 12 แห่ง ได้แก่
เทศบาลตำบลสทิงพระ ครอบคลุมพื้นที่บางส่วนของตำบลจะทิ้งพระ
องค์การบริหารส่วนตำบลจะทิ้งพระ ครอบคลุมพื้นที่ตำบลจะทิ้งพระ (เฉพาะนอกเขตเทศบาลตำบลสทิงพระ)
องค์การบริหารส่วนตำบลกระดังงา ครอบคลุมพื้นที่ตำบลกระดังงาทั้งตำบล
องค์การบริหารส่วนตำบลสนามชัย ครอบคลุมพื้นที่ตำบลสนามชัยทั้งตำบล
องค์การบริหารส่วนตำบลดีหลวง ครอบคลุมพื้นที่ตำบลดีหลวงทั้งตำบล
องค์การบริหารส่วนตำบลชุมพล ครอบคลุมพื้นที่ตำบลชุมพลทั้งตำบล
องค์การบริหารส่วนตำบลคลองรี ครอบคลุมพื้นที่ตำบลคลองรีทั้งตำบล
องค์การบริหารส่วนตำบลคูขุด ครอบคลุมพื้นที่ตำบลคูขุดทั้งตำบล
องค์การบริหารส่วนตำบลท่าหิน ครอบคลุมพื้นที่ตำบลท่าหินทั้งตำบล
องค์การบริหารส่วนตำบลวัดจันทร์ ครอบคลุมพื้นที่ตำบลวัดจันทร์ทั้งตำบล
องค์การบริหารส่วนตำบลบ่อแดง ครอบคลุมพื้นที่ตำบลบ่อแดงทั้งตำบล
องค์การบริหารส่วนตำบลบ่อดาน ครอบคลุมพื้นที่ตำบลบ่อดานทั้งตำบล
หาดมหาราช
ฮวาง งี

| ฮวาง งี |
| --- | --- |
เกิด:  (1967-10-22) 22 ตุลาคม ค.ศ. 1967 (57 ปี) ปารีส ประเทศฝรั่งเศส
อาชีพ: นักกีฬาวูซู, นักเทควันโด, สตันท์แมน
ฮวาง งี (เวียดนาม: Hoang Nghi) หรือชื่ออังกฤษ มาร์ก ฮวาง (Marc Hoang) เกิดวันที่ 22 ตุลาคม ค.ศ. 1967 เป็นแชมป์วูซู และเทควันโดชาวเวียดนาม-ฝรั่งเศส ซึ่งมีผลงานในภาพยนตร์เฉินหลงชุด คู่ใหญ่ฟัดเต็มสปีด 3 ตลอดจนเคยเป็นนักแสดงแทน เจ็ต ลี ในภาพยนตร์ จูบอหังการ ล่าข้ามโลก มาแล้วครั้งหนึ่ง รวมถึงมีบทเป็นหมัดเมาในภาพยนตร์ จีจ้า ดื้อสวยดุ ในฉากต่อสู้ระหว่างหมัดเมาของจีน และเมรัยยุทธที่เขา กับจีจ้า ญาณิน ได้ต่อสู้กันในฉากสำคัญของเรื่อง ซึ่งเป็นครั้งแรกในโลกที่มีฉากต่อสู้นี้
ประวัติ

ฮวาง งี เป็นบุตรคนแรกของอาจารย์ฮวาง นัม (ซึ่งเป็นอาจารย์คนแรกที่นำกังฟูไปยังประเทศฝรั่งเศสเมื่อปี ค.ศ. 1959) ฮวาง งี เริ่มฝึกการต่อสู้ตั้งแต่อายุ 5 ปี และเข้าร่วมการแข่งขันขณะมีอายุได้ 12 ปี เขาเป็นแชมป์กังฟูโลกใน ค.ศ. 1991 ที่จัดขึ้นในประเทศไต้หวัน รวมถึงได้รับเหรียญเงินจากการแข่งขันเทควันโดในรายการ เทควันโดเวิลด์เกมส์ ใน ค.ศ. 1993 ภายหลังจากที่เขาได้อำลาจากวงการกีฬา เขาก็ได้เริ่มหน้าที่สตันท์แมนใน ค.ศ. 1997 กับภาพยนตร์ชุด โรนิน 5 มหากาฬล่าพลิกนรก
ผลงานภาพยนตร์ > สตันท์แมน

ค.ศ. 2001 จูบอหังการ ล่าข้ามโลก (แสดงแทนเจ็ต ลี)
ผลงานภาพยนตร์ > นักแสดงชาย

ค.ศ. 2007 คู่ใหญ่ฟัดเต็มสปีด 3 รับบทเป็น ผู้เฝ้าประตูหอไอเฟล
ค.ศ. 2009 จีจ้า ดื้อสวยดุ รับบทเป็น หมัดเมา
แหล่งข้อมูลอื่น

Hoang Nghi - Le Maître Hoang Nam - École de Kung Fu เก็บถาวร 2011-12-28 ที่ เวย์แบ็กแมชชีน (ฝรั่งเศส)
Nghi Hoang (Hoang Nghi) on Myspace
Marc Hoang ที่ IMDb
ประเทศบาห์เรน
ภูมิศาสตร์ > ที่ตั้ง

ทั้งเกาะบาห์เรนล้อมรอบด้วยอ่าวเปอร์เซีย
ภูมิศาสตร์ > ลักษณะภูมิอากาศ

ช่วงฤดูหนาว (ธันวาคม – มีนาคม) อุณหภูมิจะอยู่ระหว่าง 19 - 29 องศาเซลเซียส ช่วงฤดูร้อน (เดือนเมษายน-ตุลาคม) อากาศร้อนชื้น อุณหภูมิอาจสูงถึง 49 องศาเซลเซียส
ภูมิศาสตร์ > ลักษณะภูมิประเทศ

ภูมิประเทศเกือบทั้งหมดเป็นที่ราบต่ำในทะเลทราย ค่อย ๆ ชันขึ้น ทางตอนกลาง
ประวัติศาสตร์

บทความหลัก: ประวัติศาสตร์บาห์เรน
ประวัติศาสตร์ > ประกาศเอกราช

บาห์เรนเคยอยู่ใต้อารักขาของอังกฤษตั้งแต่ พ.ศ. 2363 โดยอำนาจการปกครองถูกแบ่งออกระหว่างเจ้าครองนครกับข้าหลวงอังกฤษ อิหร่านเคยอ้างสิทธิเหนือบาห์เรนมาตั้งแต่ศตวรรษที่ 19 แต่เมื่อ พ.ศ. 2523 อิหร่านยอมรับรายงานของ UN ที่แสดงข้อเท็จจริงว่าชาวบาห์เรนต้องการเป็นอิสระมากกว่าที่จะถูกรวมไว้กับอิหร่าน บาห์เรนได้รับเอกราชเมื่อวันที่ 15 สิงหาคม พ.ศ. 2514 ตามสนธิสัญญามิตรภาพฉบับใหม่ที่ทำกับอังกฤษ หลังจากที่ความพยายามในการรวมประเทศกับกาตาร์และกลุ่มรัฐสงบศึก (ปัจจุบันคือสหรัฐอาหรับเอมิเรตส์) เป็นสหพันธรัฐไม่ประสบความสำเร็จ
บาห์เรนเป็นประเทศแรกในอ่าวอาหรับที่ขุดพบน้ำมันดิบ ใน พ.ศ. 2475 และมีการสร้างโรงกลั่นน้ำมันขึ้น อย่างไรก็ดี ปริมาณน้ำมันดิบที่ขุดพบในบาห์เรนนับว่ามีจำนวนไม่มากนักเมื่อเทียบกับคูเวตและซาอุดีอาระเบีย
การเมืองการปกครอง

ราชาธิปไตยกึ่งรัฐสภา มีพระมหากษัตริย์เป็นพระประมุขภายใต้รัฐธรรมนูญ ซึ่งเป็นไปตามผลการลงประชามติของชาวบาห์เรนเมื่อวันที่ 14 กุมภาพันธ์ พ.ศ. 2545 ปัจจุบัน คือ สมเด็จพระราชาธิบดีฮะมัด บิน อีซา อาล เคาะลีฟะฮ์ (His Majesty King Hamad Bin Isa Al Khalifa) เสด็จขึ้นครองราชย์ (ในฐานะเจ้าผู้ครองรัฐ) เมื่อวันที่ 6 มีนาคม พ.ศ. 2542
การเมืองการปกครอง > การแบ่งเขตการปกครอง

ก่อนหน้า 3 กรกฎาคม พ.ศ. 2545 ประเทศบาห์เรนแบ่งเขตการปกครองเป็นเทศบาลที่ปกครองจากเมืองหลวง (กรุงมานามา) 12 แห่ง ได้แก่
อัลฮิดด์ (Al Hidd)
อัลมะนามะห์ (Al Manamah)
อัลมินตะเกาะห์อัลกะร์บียะห์ (Al Mintaqah al Gharbiyah)
อัลมินตะเกาะห์อัลวุสตะ (Al Mintaqah al Wusta)
อัลมินตะเกาะห์อัลชะมาลียะห์ (Al Mintaqah al Shamaliyah)
อัลมุฮาร์รัก (Al Muharraq)
อาร์ริฟาวาอัลมินตะเกาะห์อัลจะนูบียะห์ (Ar Rifa' wa al Mintaqah al Janubiyah)
จิดด์ฮัฟส์ (Jidd Haffs)
มะดีนัตฮามัด (Madinat Hamad ไม่แสดงบนแผนที่ แบ่งจากเทศบาลอาร์ริฟาฯ เมื่อ พ.ศ. 2534)
มะดีนัตอิซา (Madinat 'Isa)
จุซูร์ฮะวาร์ (Juzur Hawar)
ซิตระห์ (Sitrah)
หลังจากวันดังกล่าวบาห์เรนได้กำหนดเขตการปกครองใหม่ซึ่งแบ่งเป็น 5 เขตผู้ว่าราชการ (governorates) ได้แก่ 1 เขตผู้ว่าราชการเหนือ (Northern) 2 เขตผู้ว่าราชการเมืองหลวง (Capital) 3 เขตผู้ว่าราชการมุฮัรร็อก (Muharraq) 4 เขตผู้ว่าราชการกลาง (Central) และ 5 เขตผู้ว่าราชการใต้ (Southern) ต่อมาเขตผู้ว่าราชการกลางถูกยกเลิกไปรวมกับเขตผู้ว่าราชการเหนือ เขตผู้ว่าราชการใต้ และเขตผู้ว่าราชการเมืองหลวง เมื่อเดือนกันยายน พ.ศ. 2557 ทำให้ปัจจุบันบาห์เรนมีเขตปกครองทั้งสิ้น 4 แห่งดังนี้
เขตผู้ว่าราชการเมืองหลวง
เขตผู้ว่าราชการมุฮัรร็อก
เขตผู้ว่าราชการเหนือ
เขตผู้ว่าราชการใต้
| --- | --- |
เขตผู้ว่าราชการของประเทศบาห์เรน 5 เขต (3 กรกฎาคม 2545 – กันยายน 2557): เขตผู้ว่าราชการของประเทศบาห์เรน 4 เขต (ปัจจุบัน)
การเมืองการปกครอง > การต่างประเทศ

บาห์เรนได้สร้างความสัมพันธ์ทวิภาคีกับ 190 ประเทศทั่วโลก ในปี 2012 บาห์เรนมีเครือข่ายสถานทูต 25 แห่ง สถานกงสุล 3 แห่ง และคณะผู้แทนถาวร 4 แห่งของสันนิบาตอาหรับ สหประชาชาติ และสหภาพยุโรปตามลำดับ บาห์เรนยังมีสถานทูต 36 แห่งทั่วโลก บาห์เรนยึดมั่นในมุมมองของสันนิบาตอาหรับเกี่ยวกับสันติภาพในตะวันออกกลางและสิทธิของชาวปาเลสไตน์โดยสนับสนุนการแก้ปัญหาของทั้งสองรัฐ บาห์เรนยังเป็นหนึ่งในสมาชิกผู้ก่อตั้งของคณะมนตรีความร่วมมือรัฐอ่าวอาหรับ ความสัมพันธ์กับอิหร่านมีแนวโน้มที่จะตึงเครียดอันเป็นผลมาจากการรัฐประหารที่ล้มเหลวในปี พ.ศ. 2524 ซึ่งบาห์เรนตำหนิอิหร่านและมีการเรียกร้องอธิปไตยของอิหร่านเหนือบาห์เรนเป็นครั้งคราวโดยประชาชนชาวอิหร่าน ส่งผลให้ความสัมพันธ์ของทั้งสองชาติตึงเครียดถึงปัจจุบัน
บาห์เรนได้ต้อนรับสมาชิกคณะรัฐมนตรีของอิสราเอล Yossi Sarid ณ กรุงมานามาเป็นครั้งแรกในปี พ.ศ. 2563 ในเดือนกันยายน พ.ศ. 2563 หลังจากที่สหรัฐอาหรับเอมิเรตส์ประกาศความสัมพันธ์เชิงสันติกับอิสราเอล บาห์เรนประกาศว่าจะอนุญาตให้เที่ยวบินเชิงพาณิชย์ทั้งหมดที่มาจากอิสราเอลบินผ่านน่านฟ้าของตน เมื่อวันที่ 11 กันยายน พ.ศ. 2563 ประธานาธิบดีสหรัฐฯ ดอนัลด์ ทรัมป์ ประกาศว่าจะขอเป็นตัวแทนในการเจรจาสันติภาพระหว่างบาห์เรนและอิสราเอล เพื่อทำให้ความสัมพันธ์เป็นปกติภายใต้ข้อตกลงสันติภาพบาห์เรน–อิสราเอล
การเมืองการปกครอง > การต่างประเทศ > ความสัมพันธ์กับประเทศไทย

ไทยและบาห์เรนได้สถาปนาความสัมพันธ์ทางการทูตเมื่อวันที่ 17 มกราคม พ.ศ. 2520 ทั้งสองประเทศมีความสัมพันธ์อันใกล้ชิด บาห์เรนถือเป็นพันธมิตรที่สำคัญที่สุดในภูมิภาคตะวันออกกลางและมีบทบาทเป็นสะพานเชื่อมไทยสู่ประเทศในตะวันออกกลางในหลายมิติ
การเมืองการปกครอง > กองทัพ

ประเทศบาห์เรนไม่มีกองทัพอย่างเป็นทางการ แต่มีกองกำลังป้องกันตัวเอง ที่เรียกว่ากองกำลังป้องกันประเทศบาห์เรน (Bahren Defence Force หรือ BDF) ซึ่งมีอุปกรณ์และอาวุธสงครามครบครันซึ่งมีกำลังพลประมาณ 13,000 นาย ผู้บัญชาการสูงสุดของกองทัพบาห์เรนคือ King Hamad bin Isa Al Khalifa และรองผู้บัญชาการสูงสุดคือมกุฎราชกุมาร Salman bin Hamad bin Isa Al Khalifa
กองกำลังของบาห์เรนนั้นสั่งซื้ออาวุธสงครามจากสหรัฐอเมริกาเป็นหลัก เช่น เครื่องบินรบ F-16 Fighting Falcon, F-5 Freedom Fighter, UH-60 Blackhawk, รถถัง M60A3 และเรือรบฟริเกตคลาส Oliver Hazard Perry ซึ่งต่อมาเปลี่ยนชื่อเป็น RBNS Sabha
รัฐบาลบาห์เรนมีความสัมพันธ์ใกล้ชิดกับสหรัฐอเมริกา โดยได้ลงนามในข้อตกลงความร่วมมือกับกองทัพสหรัฐฯ และได้จัดหาฐานทัพให้แก่กองทัพสหรัฐในจัฟแฟร์ตั้งแต่ต้นทศวรรษ 1990 โดยที่นี่คือบ้านของกองบัญชาการกองบัญชาการกองบัญชาการกลางกองทัพเรือสหรัฐฯ (COMUSNAVCENT) / กองเรือที่ห้าของสหรัฐอเมริกา (COMFIFTHFLT) และบุคลากรทางทหารประมาณ 6,000 นายของสหรัฐฯ ประจำการอยู่ที่นี่จนถึงปัจจุบัน
บาห์เรนเข้าร่วมการแทรกแซงในประเทศเยเมนที่นำโดยซาอุดีอาระเบีย ในการต่อต้านชีอะห์ฮูซีและกองกำลังที่ภักดีต่ออดีตประธานาธิบดีอาลี อับดุลลาห์ ซาเลห์
เศรษฐกิจ > โครงสร้าง

ตามรายงานของคณะกรรมการเศรษฐกิจและสังคมแห่งสหประชาชาติสำหรับเอเชียตะวันตกในเดือนมกราคม พ.ศ. 2549 บาห์เรนมีเศรษฐกิจที่เติบโตเร็วที่สุดในโลกอาหรับ บาห์เรนยังมีเศรษฐกิจที่เสรีที่สุดในตะวันออกกลางและรวมกันเป็นอันดับที่สิบสองของโลกโดยอิงจากดัชนีเสรีภาพทางเศรษฐกิจประจำปี พ.ศ. 2554 ที่ตีพิมพ์โดยมูลนิธิเฮอริเทจ/เดอะวอลล์สตรีทเจอร์นัล
ในปี พ.ศ. 2551 บาห์เรนได้รับเลือกให้เป็นศูนย์กลางทางการเงินที่เติบโตเร็วที่สุดในโลกโดยดัชนี Global Financial Centres ของนครลอนดอน ภาคการธนาคารและบริการทางการเงินของบาห์เรน โดยเฉพาะอย่างยิ่งการธนาคารอิสลาม ได้รับประโยชน์จากความเฟื่องฟูของภูมิภาคซึ่งได้แรงหนุนจากความต้องการน้ำมัน การผลิตและการแปรรูปปิโตรเลียมเป็นผลิตภัณฑ์ที่ส่งออกมากที่สุดของบาห์เรน โดยคิดเป็น 60% ของรายรับจากการส่งออก 70% ของรายได้ของรัฐบาล และ 11% ของผลิตภัณฑ์มวลรวมในประเทศ (จีดีพี) การผลิตอะลูมิเนียมเป็นสินค้าส่งออกมากเป็นอันดับสอง รองลงมาคือกิจกรรมทางการเงินและวัสดุก่อสร้าง
บาห์เรนเป็นที่ตั้งของบริษัทข้ามชาติหลายแห่งและดำเนินการก่อสร้างในโครงการอุตสาหกรรมที่สำคัญหลายโครงการ การส่งออกส่วนใหญ่ประกอบด้วยผลิตภัณฑ์ปิโตรเลียมที่ทำจากน้ำมันดิบนำเข้า ซึ่งคิดเป็น 51% ของการนำเข้าของประเทศในปี พ.ศ. 2550 บาห์เรนพึ่งพาการนำเข้าอาหารจากชาติอื่นเพื่อเลี้ยงประชากร โดยอาศัยการนำเข้าเนื้อสัตว์จากออสเตรเลียและกว่า 75% ของปริมาณผลไม้ต้องนำเข้าจากยุโรปและออสเตรเลีย เนื่องจากบาห์เรนมีเนื้อที่เพาะปลูกและการทำเกษตรเพียง 2.9% ของประเทศ ในปี พ.ศ. 2547 บาห์เรนได้ลงนามในข้อตกลงเขตการค้าเสรีบาห์เรน–สหรัฐฯ ซึ่งจะช่วยลดอุปสรรคทางการค้าระหว่างสองประเทศ จากการสำรวจในปี 2011 เนื่องจากการรวมกันของวิกฤตการเงินโลกและความไม่สงบในช่วงที่ผ่านมา ส่งผลให้อัตราการเติบโตของจีดีพีลดลงเหลือ 1.3% ซึ่งเป็นอัตราการเติบโตที่ต่ำที่สุดนับตั้งแต่ปี 1994
เศรษฐกิจ > สถานการณ์ปัจจุบัน

อัตราความเจริญเติบโตทางเศรษฐกิจ ร้อยละ 6.1 (ไทย 2.6%)
ผลิตภัณฑ์มวลรวมภายในประเทศ 18.97 พันล้าน USD (ไทย 273.4 พันล้าน USD)
รายได้ประชาชาติต่อหัว 18,979 USD (ไทย 4,081 USD)
ปริมาณน้ำมันสำรอง 125 ล้านบาร์เรล
เศรษฐกิจ > การท่องเที่ยว

บาห์เรนมีจำนวนนักท่องเที่ยวกว่า 8 ล้านคนในปี 2008 โดยส่วนมากเป็นชาวมุสลิมจากประเทศเพื่อนบ้าน ประเทศบาห์เรนมีสถานที่ดึงดูดคือตึกสูงใหญ่ที่สามารถชมทัศนียภาพอันสวยงามทั่วเมือง และสนามแข่งฟอร์มูลาวัน ที่มีชื่อเสียง
สถานที่ท่องเที่ยวของบาห์เรนเป็นการผสมผสานวัฒนธรรมอาหรับสมัยใหม่เข้ากับมรดกทางโบราณคดีของอารยธรรมโบราณซึ่งมีอายุกว่าห้าพันปี เกาะแห่งนี้เป็นที่ตั้งของป้อมปราการต่าง ๆ รวมถึง Qalat Al Bahrain ซึ่งได้รับการขึ้นทะเบียนโดยยูเนสโกให้เป็นมรดกโลก พิพิธภัณฑสถานแห่งชาติบาห์เรนมีสิ่งประดิษฐ์จากประวัติศาสตร์ของประเทศย้อนหลังไปถึงมนุษย์คนแรกของเกาะเมื่อ 9,000 ปีที่แล้วและ Beit Al Quran (อาหรับ: بيت القرآن ความหมาย: บ้านของ Qur'an) เป็นพิพิธภัณฑ์ที่เก็บสิ่งประดิษฐ์ของศาสนาอิสลาม คัมภีร์กุรอ่าน สถานที่ท่องเที่ยวทางประวัติศาสตร์ที่ได้รับความนิยมบางแห่งในราชอาณาจักร ได้แก่ มัสยิด Al Khamis ซึ่งเป็นหนึ่งในมัสยิดที่เก่าแก่ที่สุดในภูมิภาค ป้อม Arad ใน Muharraq วัด Barbar ซึ่งเป็นวัดโบราณจากสมัย Dilmunite ของบาห์เรนเช่นกัน
กิจกรรมอื่น ๆ ที่ได้รับความนิยมสูง ได้แก่ การดูนก การชมธรรมชาติ การดำน้ำลึก และการขี่ม้า นอกจากนี้ห้างสรรพสินค้าในกรุงมานามายังถือเป็นห้างสรรพสินค้าที่ใหญ่และครบวงจรที่สุดแห่งหนึ่งในตะวันออกกลาง โดยลูกค้าส่วนมากมาจากซาอุดิอาระเบีย
ในเดือนมกราคม พ.ศ. 2562 สำนักข่าวบาห์เรนที่ดำเนินการโดยรัฐได้ประกาศเปิดสวนสนุกใต้น้ำในช่วงฤดูร้อนปี พ.ศ. 2562 ซึ่งครอบคลุมพื้นที่ประมาณ 100,000 ตารางเมตร โดยมีเครื่องบินโบอิง 747 ที่จมอยู่ใต้น้ำเป็นจุดศูนย์กลางของสถานที่ โครงการนี้เป็นความร่วมมือระหว่าง Supreme Council for Environment, Bahrain Tourism and Exhibitions Authority (BTEA) และนักลงทุนเอกชน บาห์เรนหวังว่านักดำน้ำจากทั่วโลกจะมาเยือนอุทยานใต้น้ำ ซึ่งจะรวมถึงแนวปะการังเทียม บ้านพ่อค้าไข่มุกบาห์เรน และงานประติมากรรมต่าง ๆ สวนสนุกแห่งนี้ตั้งใจสร้างขึ้นเพื่อให้เป็นสวนสนุกใต้น้ำที่เป็นมิตรกับสิ่งแวดล้อมที่ใหญ่ที่สุดในโลก
ตั้งแต่ปี พ.ศ. 2548 บาห์เรนเป็นเจ้าภาพจัดงานเทศกาลประจำปีในเดือนมีนาคมในชื่อ Spring of Culture ซึ่งมีนักดนตรีและศิลปินที่มีชื่อเสียงระดับนานาชาติมาแสดงคอนเสิร์ต มานามาได้รับเลือกให้เป็นเมืองหลวงแห่งวัฒนธรรมอาหรับประจำปี พ.ศ. 2555 และเมืองหลวงแห่งการท่องเที่ยวอาหรับประจำปี พ.ศ. 2556 โดยสันนิบาตอาหรับและการท่องเที่ยวแห่งเอเชียประจำปี พ.ศ. 2557 โดยได้รับเลือกให้เป็นเมืองหลวงแห่งการท่องเที่ยวแห่งอ่าวปี พ.ศ. 2559 โดยคณะมนตรีความร่วมมือรัฐอ่าวอาหรับ
เศรษฐกิจ > คมนาคม และ โทรคมนาคม > คมนาคม

สายการบินแห่งชาติ คือ สายการบิน กัล์ฟแอร์ ให้บริการในเส้นทางต่างประเทศทั้งหมด 40 เมืองทั่วโลก ใน แอฟริกา เอเชีย ยุโรป ตะวันออกกลาง
เศรษฐกิจ > สาธารณสุข

บาห์เรนมีระบบการดูแลสุขภาพที่เป็นมาตรฐานสากล ย้อนหลังไปถึงปี พ.ศ. 2503 การดูแลสุขภาพที่รัฐบาลจัดให้นั้นฟรีสำหรับพลเมืองบาห์เรนและให้เงินอุดหนุนจำนวนมากสำหรับผู้ที่ไม่ใช่ชาวบาห์เรน ค่าใช้จ่ายด้านการรักษาพยาบาลคิดเป็น 4.5% ของจีดีพี ตามข้อมูลขององค์การอนามัยโลก แพทย์และพยาบาลของบาห์เรนเป็นแรงงานส่วนใหญ่ของประเทศในภาคส่วนด้านสุขภาพ ซึ่งแตกต่างจากรัฐในอ่าวที่อยู่ใกล้เคียง โรงพยาบาลแห่งแรกในบาห์เรนคือโรงพยาบาลอเมริกัน มิชชั่น ซึ่งเปิดในปี พ.ศ. 2436
อายุเฉลี่ยของประชากรในบาห์เรนคือ 73 ปี สำหรับผู้ชาย และ 76 ปีสำหรับผู้หญิง เมื่อเทียบกับหลายประเทศในภูมิภาค ความชุกในการเกิดของโรคเอดส์ มาลาเรีย และวัณโรคค่อนข้างต่ำ กระทรวงสาธารณสุขสนับสนุนการรณรงค์ฉีดวัคซีนป้องกันวัณโรคและโรคอื่น ๆ เป็นประจำ เช่น ไวรัสตับอักเสบบี
ประชากรศาสตร์ > ศาสนา

| ศาสนาในประเทศบาห์เรน |
| --- | --- | --- | --- | --- |
| ศาสนา | ศาสนา |  | % | % |
| อิสลาม | อิสลาม |    | 81.2% | 81.2% |
| คริสต์ | คริสต์ |    | 9% | 9% |
| อื่น ๆ | อื่น ๆ |    | 9.8% | 9.8% |
ประชากรส่วนมากของประเทศนับถือ และยึดศาสนาอิสลามเป็นแบบแผน ในการดำเนินชีวิต ซึ่งจะเห็นได้ว่าสิ่งก่อสร้าง โบราณวัตถุ โบราณสถาน วัฒนธรรมต่าง ๆ เป็นสิ่งสะท้อนอิทธิพลของศาสนาอิสลามให้เห็นเด่นชัดในประเทศบาห์เรน และประชากรส่วนมากพูดภาษาอาหรับซึ่งใช้กันในแถบภูมิภาคนี้
ประชากรศาสตร์ > ภาษา

มี ภาษาอาหรับ เป็นภาษาราชการ
ประชากรศาสตร์ > กีฬา > ฟุตบอล

ฟุตบอลเป็นกีฬาที่ได้รับความนิยมมากที่สุดในบาห์เรน ฟุตบอลทีมชาติบาห์เรนได้เข้าแข่งขันหลายครั้งใน เอเชียนคัพ, Arab Nations Cup และเล่นในรอบคัดเลือกฟุตบอลโลกทุกครั้งแม้ว่าจะไม่ยังเคยผ่านเข้ารอบสุดท้ายฟุตบอลโลก
วัฒนธรรม > การแต่งกาย

เนื่องจากประเทศในแถบคาบสมุทรอาหรับเป็นประเทศที่มีสภาพอากาศร้อนและแห้งแล้ง อีกทั้งประชาชนยังนับถือศาสนาอิสลามซึ่งมีข้อกำหนดเกี่ยวกับการแต่งตัวไว้อย่างเคร่งครัด ทำให้ชาวอาหรับแต่งกายด้วยเสื้อผ้าที่หลวมเพื่อให้อากาศถ่ายเทได้อย่างสะดวก แต่ปกปิดร่างกายอย่างมิดชิดทั้งผู้ชายและผู้หญิงเพื่อช่วยป้องกันไม่ให้ร่างกายเสียความชุ่มชื้น ผู้ชายจะใส่ชุดสีขาว เรียกว่า "โต๊ป" (Thobe) ส่วนผู้หญิงต้องสวมใส่เสื้อคลุมสีดำที่เรียกว่า "อาบายะห์" (Abaya)
วัฒนธรรม > ศิลปะ

ศิลปะสมัยใหม่ในประเทศเกิดขึ้นอย่างเป็นทางการในทศวรรษ 1950 ส่งผลให้มีการก่อตั้งสังคมศิลปะ Expressionism และ surrealism เช่นเดียวกับศิลปะการประดิษฐ์ตัวอักษรเป็นรูปแบบศิลปะที่ได้รับความนิยมในประเทศ การแสดงออกทางนามธรรมได้รับความนิยมในทศวรรษที่ผ่านมา การผลิตเครื่องปั้นดินเผาและการทอผ้ายังเป็นผลิตภัณฑ์ยอดนิยมที่ผลิตขึ้นอย่างแพร่หลายในหมู่บ้านบาห์เรน การประดิษฐ์ตัวอักษรภาษาอาหรับได้รับความนิยมเพิ่มขึ้นเมื่อรัฐบาลบาห์เรนเป็นผู้อุปถัมภ์ศิลปะอิสลามซึ่งมีจุดสิ้นสุดในการจัดตั้งพิพิธภัณฑ์อิสลาม Beit Al Quran
พิพิธภัณฑสถานแห่งชาติบาห์เรนจัดแสดงนิทรรศการศิลปะร่วมสมัยถาวร เทศกาล Spring of Culture ประจำปี ที่จัดขึ้นโดย Bahrain Authority for Culture and Antiquities ได้กลายเป็นงานยอดนิยมที่ส่งเสริมศิลปะการแสดงในราชอาณาจักร สถาปัตยกรรมของประเทศบาห์เรนคล้ายกับประเทศเพื่อนบ้านในอ่าวเปอร์เซีย หอลมซึ่งสร้างการระบายอากาศตามธรรมชาติในบ้าน เป็นภาพที่เห็นได้ทั่วไปในอาคารเก่า โดยเฉพาะอย่างยิ่งในเขตเมืองเก่าของมานามาและมูฮาร์รัก
วัฒนธรรม > วรรณกรรม

วรรณคดียังคงเป็นปัจจุยสะท้อนวัฒนธรรมที่เข้มแข็งในประเทศ นักเขียนและกวีดั้งเดิมส่วนใหญ่เขียนในสไตล์อาหรับคลาสสิก ในช่วงไม่กี่ปีมานี้ จำนวนกวีรุ่นเยาว์ที่ได้รับอิทธิพลจากวรรณกรรมตะวันตกเพิ่มขึ้น ส่วนใหญ่เขียนเป็นกลอนอิสระและมักรวมถึงเนื้อหาทางการเมืองหรือเรื่องส่วนตัว